Onze Jan Hofmeyr - Wikipedia
Hierdie artikel handel oor die Suid-Afrikaanse joernalis en politikus. Vir die artikel oor die geleerde en politikus, sien Jannie Hofmeyr en oor die predikant van die NG gemeente Somerset-Oos, sien Jan Hendrik Hofmeyr.
Jan Hendrik Hofmeyr (Onze Jan) (4 Julie 1845 – Londen, 16 Oktober 1909) is in Kaapstad gebore. Tydens sy loopbaan was hy 'n joernalis by De Zuid-Afrikaan, Ons Land en die Zuid Afrikaansche Tijdschrift.
Jan Hendrik Hofmeyr in 1906
Mei 1881 – November 1881
Lid van die Kaapse Volksraad vir Stellenbosch
1879 – 11 Oktober 1909
4 Julie 1845
11 Oktober 1909 (op 64)
Westminster, Londen, Verenigde Koninkryk
Alida Brink Hendriksz (1880–1883)
Johanna Hendriksz (1900–1909)
Jan Hendrik Hofmeyr, omstreeks 1900.
Die grafsteen van Onze Jan in Somerset-Wes se ou NG begraafplaas.
Standbeeld van Onze Jan Hofmeyr op Kerkplein, Kaapstad
In 1879 het hy as parlementslid van Stellenbosch toegetree tot die Kaapse parlement. Hofmeyr was 'n baie invloedryke persoon en het groot invloed gehad in die aanstelling van ministers in die Kaapse regeringskabinet. As gevolg hiervan is hy ook die "kabinetmaker" genoem. Hofmeyr was 'n vurige taalstryder vir die Nederlandse taal in Suid-Afrika. Die erkenning van Nederlands as amptelike taal in die Kaapse parlement op 9 Junie 1882 is volledig te danke aan die inset van Onze Jan Hofmeyr. Die Zuid-Afrikaansche Taalbond (Taalbond) wat in 1890 te Kaapstad gestig is onder die aanvoering van Hofmeyr sou opkom vir die belange van Nederlands in Suid-Afrika en was gestig as teenreaksie op die stigting van die Genootskap van Regte Afrikaners (GRA) van 1875 in die huis van Gideon Malherbe.
As een van die hoofleiers van die Nederlandse Taalbeweging in Suid-Afrika, het Hofmeyr op 6 Maart 1905 in Stellenbosch 'n toespraak gehou onder die titel: "Is 't ons ernst?", waarin hy 'n sterk pleidooi gelewer het vir die belange van Nederlands in die private en openbare lewe, in die onderwys en in die staatsdiens. Sy toespraak is in De Zuid-Afrikaan gepubliseer en ook in pamflette uitgegee. Dit het oral in die land groot belangstelling gaande gemaak.
Hy was twee keer getroud. Sy eerste vrou was Alida Brink Hendriksz van Somerset-Wes, met wie hy op 17 Augustus 1880 in die huwelik getree het. Sy is op 12 Desember 1883 oorlede. Op 1 September 1900 trou Hofmeyr met haar suster, Johanna Hendriksz. Albei die huwelike was kinderloos.
J.H. Hofmeyr & F.W. Reitz: The life of Jan Hendrik Hofmeyr (Onze Jan). Kaapstad, Van de Sandt de Villiers, 1913
Onze Jan Hofmeyr-standbeeld, standbeeld op Kerkplein in Kaapstad.
↑ V.E. d'Assonville: S.J. du Toit van die Paarl (1847–1911), 1999 Marnix, bl. 119.
↑ A. de Villiers: Die Hollandse Taalbeweging in Suid-Afrika. Kaapstad. Naspers, 1936, bl. 175.
↑ A. de Villiers: Die Hollandse Taalbeweging in Suid-Afrika. Kaapstad. Naspers, 1936, bl. 179.
Wikimedia Commons het meer media in die kategorie Onze Jan Hofmeyr.
Hofmeyr, Jan Hendrik (1913). The Life of Jan Hendrik Hofmeyr (onze Jan). Van de Sandt de Villiers Print Company.
Ontsluit van "https://af.wikipedia.org/w/index.php?title=Onze_Jan_Hofmeyr&oldid=1889407"